Case ID: 1018435
Sentence 0: Məhkəmənin həmin hökmündən məhkumun müdafiəçisi və zərərçəkmiş şəxsin qanuni nümayəndəsi tərəfindən apellyasiya şikayətləri verilmiş, Bakı Apellyasiya Məhkəməsinin 04 iyul 2019-cu il tarixli qərarı ilə (hakimlər: Q.X.Babayev (sədrlik edən), R.K.Səfərov və İ.M.Murquzov) məhkumun müdafiəçisinin apellyasiya şikayəti təmin edilməmiş, zərərçəkmiş şəxsin qanuni nümayəndəsinin apellyasiya şikayəti qismən təmin edilərək, Bakı şəhəri Sabunçu Rayon Məhkəməsinin 14 may 2019-cu il tarixli hökmü mülki iddianın baxılmamış saxlanması hissəsində ləğv edilmiş, mülki iddia qismən təmin edilərək maddi ziyana görə 7080 manat və mənəvi ziyana görə 2000 manat məbləğində pul alınaraq Zərərçəkmiş şəxs verilməsi qərara alınmışdır.İşin halları: Birinci instansiya məhkəməsi tərəfindən Təqsirləndirilən şəxs ona görə təqsirli bilinib məhkum edilmişdir ki, o, 14 fevral 2018-ci il tarixdə saat 17 radələrində idarə etdiyi texniki cəhətdən saz vəziyyətdə olan **--*** dövlət qeydiyyat nişanlı "Oka" minik markalı avtomobillə Bakı şəhəri, Sabunçu rayonu, Heydər Əliyev prospektindən Hava Limanı istiqamətində "SOCAR" yanacaq doldurma məntəqəsinin yaxınlığında 70 km/saat sürətlə hərəkətdə olarkən «Yol hərəkəti haqqında» Azərbaycan Respublikası Qanunun 50-ci maddəsinin 1-ci hissəsinin tələblərini pozaraq, yəni hərəkət üçün təhlükə yarandığını gördükdə, nəqliyyat vasitəsinin surətini tam dayanma həddinə qədər azaltmaq üçün mümkün olan tədbirləri görməli olduğu halda bunu etməmiş, həmin vaxtı yolun sağ kənarından sol kənarına doğru qaçışla hərəkət edən piyada Zərərçəkmiş şəxs avtomobilinin qabaq sağ yan hissəsi ilə ehtiyatsızlıqdan vurmuş, nəticədə piyada Zərərçəkmiş şəxs baş beyin maddəsinin ağır dərəcəli əzilməsi, beyinin sağ yan mədəciyinin sıxılmasına səbəb olan hematoma, baş beyin maddəsinə və qişalarına qansızma, sol ağciyərin kontuziyası ilə müşayiət olunan sol İİ qabırğanın qapalı sınığı, sol bazu sümüyünün cərrahi boynunun yerini dəyişən qapalı, qəlpəli sınığı, sol körpücük sümüyünün qapalı sınığı, sol qasıq sümüyünün yerinidəyişməyən qapalı sınığı, sol bazunun və sağ dirsək oynağının qançırları, sağ mil bilək oynağının və sağ əlin sıyrıqları ilə nəticələnən, dərəcəsinə görə, ümumilikdə həyat üçün təhlükəli olan sağlamlığa ağır zərərvurmaya aid xəsarətlər almışdır Kassasiya şikayətinin dəlilləri: Məhkumun müdafiəçisi tərəfindən verilmiş kassasiya şikayətində Bakı Apellyasiya Məhkəməsinin 04 iyul 2019-cu il tarixli qərarının ləğv edilməsi və Təqsirləndirilən şəxs əməlində cinayət tərkibi olmadığına görə cinayət işinin icraatına xitam verilməsinə dair qərar qəbul olunması xahiş olunur.